*Projekts*

**Latvijas Republikas Ministru kabinets**

2021. gada \_\_\_. \_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_.§)

Kārtība, kādā uzraudzības iestādes ierobežo piekļuvi tiešsaistes saskarnei elektronisko sakaru tīklā, domēna vārda lietošanas tiesības, un piekļuvi tiešsaistes saskarnei vai saturam informācijas sabiedrības pakalpojumā

Izdoti saskaņā ar Patērētāju

tiesību aizsardzības likuma

26.15 panta desmito daļu

1. **Vispārīgie jautājumi**
2. Noteikumi nosaka kārtību, kādā tiek sagatavots un nosūtīts lēmums, kā arī lēmumā ietveramo pieprasījuma formu, lēmuma nosūtīšanas veidu, lēmuma izpildes un darbības termiņu gadījumos, kad tiek pieņemts šāds lēmums:
	1. Lēmums par piekļuves ierobežošanu tiešsaistes saskarnei elektronisko sakaru tīklā;
	2. Lēmums par domēna vārda lietošanas tiesību ierobežošanu;
	3. Lēmums par piekļuves ierobežošanu tiešsaistes saskarnei vai saturam informācijas sabiedrības pakalpojumā.
3. Lēmumu par piekļuves ierobežošanu tiešsaistes saskarnei elektronisko sakaru tīklā, par domēna vārda lietošanas tiesību ierobežošanu, vai par piekļuves ierobežošanu tiešsaistes saskarnei vai satura informācijas sabiedrības pakalpojumā atbilstoši šiem noteikumiem pieņem šādas uzraudzības iestādes (turpmāk - iestāde):
	1. Patērētāju tiesību aizsardzības centrs;
	2. Veselības inspekcija.
4. **Lēmums par piekļuves ierobežošanu tiešsaistes saskarnei elektronisko sakaru tīklā**
5. Ar lēmumu par piekļuves ierobežošanu tiešsaistes saskarnei elektronisko sakaru tīklā paredz piekļuves liegšanu (bloķēšanu) tiešsaistes saskarnei elektronisko sakaru tīklā Latvijas teritorijā, kā arī, ja iestāde to lēmumā ir norādījusi, piekļuves pieprasījumu pārvirzīšanu (pāradresēšanu) uz šīs iestādes norādīto tīmekļvietni vai citu tiešsaistes līdzekli.
6. Lēmumu par piekļuves ierobežošanu tiešsaistes saskarnei elektronisko sakaru tīklā paziņo elektronisko sakaru komersantam (lēmuma adresātam) elektroniskā veidā. Ja ir zināma tiešsaistes saskarnes valdītāja elektroniskā pasta adrese, lēmumu par tiešsaistes saskarnes ierobežošanu elektronisko sakaru tīklā nosūta informācijai tiešsaistes saskarnes valdītājam uz elektroniskā pasta adresi.
7. Lēmumā par piekļuves ierobežošanu tiešsaistes saskarnei elektronisko sakaru tīklā norāda šādu informāciju:
	1. tiešsaistes saskarni pret kuru vērsts piekļuves liegšanas (bloķēšanas) lēmums identificējošās pazīmes;
	2. iestādes tīmekļvietnes vienoto resursu vietrādi vai cita tiešsaistes līdzekļa piekļuves informāciju, uz kuru jāpārvirza (jāpāradresē) piekļuves pieprasījumi tiešsaistes saskarnei pret kuru vērsts piekļuves liegšanas (bloķēšanas) lēmums;
	3. datumu no kura lēmums ir izpildāms;
	4. datumu līdz kuram lēmums ir spēkā.
8. Lēmumu par piekļuves ierobežošanu tiešsaistes saskarnei elektronisko sakaru tīklā izpilda trīs darbdienu laikā no tā paziņošanas dienas līdz lēmumā norādītajam datumam, bet ne ilgāk par diviem gadiem, vai brīdim, kad iestāde, kas pieņēma šo lēmumu, paziņo par citu lēmumu ar ko maina iepriekšējā lēmumā norādītos tiesiskos pienākumus.
9. Iestāde, kas izdevusi lēmumu par piekļuves ierobežošanu tiešsaistes saskarnei elektronisko sakaru tīklā, ir tiesīga publiskot šo lēmumu pēc tā paziņošanas elektronisko sakaru komersantam.
10. **Lēmums par domēna vārda lietošanas tiesību ierobežošanu**
11. Ar lēmumu par domēna vārda lietošanas tiesību ierobežošanu paredz domēna vārda tehniskās informācijas atslēgšanu vai aizliegumu mainīt domēna vārda lietotāju, vai domēna vārda lietošanas tiesību nodošanu iestādei, kas izdod šo lēmumu.
12. Lēmumu par domēna vārda lietošanas tiesību ierobežošanu paziņo augstākā līmeņa domēna reģistra uzturētājam vai domēna vārda reģistratūrai (lēmuma adresātam) elektroniskā veidā. Lēmumu par domēna vārda lietošanas tiesību ierobežošanu nosūta informācijai domēna vārda lietotājam uz kontaktinformācijā norādīto saziņas līdzekli.
13. Lēmumā par domēna vārda lietošanas tiesību ierobežošanu, kas paredz domēna vārda tehniskās informācijas atslēgšanu, vai aizliegumu mainīt domēna vārda lietotāju, norāda šādu informāciju:
	1. domēna vārdu pret kuru ir vērsts domēna vārda lietošanas tiesību ierobežošanas lēmums;
	2. datumu no kura lēmums ir izpildāms;
	3. datumu līdz kuram lēmums ir spēkā.
14. Lēmumā par domēna vārda lietošanas tiesību ierobežošanu, kas paredz domēna vārda lietošanas tiesību nodošanu iestādei, kas izdod šo lēmumu, norāda šādu informāciju:
	1. domēna vārdu pret kuru ir vērsts domēna vārda lietošanas tiesību ierobežošanas lēmums;
	2. domēna vārda jaunā lietotāja (iestādes) personas tipu, nosaukumu, e-pastu, tālruni, adresi, pasta indeksu un reģistrācijas numuru;
	3. datumu no kura lēmums ir izpildāms;
	4. termiņu līdz kuram iestādei reģistrējamas domēna vārda lietošanas tiesības.
15. Lēmumu par domēna vārda lietošanas tiesību ierobežošanu izpilda trīs darbdienu laikā no tā paziņošanas dienas līdz lēmumā norādītajam datumam, bet ne ilgāk par diviem gadiem, vai brīdim, kad iestāde, kas pieņēma šo lēmumu, paziņo par citu lēmumu ar ko maina iepriekšējā lēmumā norādītos tiesiskos pienākumus.
16. Iestāde, kas pieņēma lēmumu par domēna vārda lietošanas tiesību ierobežošanu, ir tiesīga publiskot šo lēmumu pēc tā paziņošanas augstākā līmeņa domēna reģistra uzturētājam vai domēna vārda reģistratūrai.
17. **Lēmums par piekļuves ierobežošanu tiešsaistes saskarnei vai saturam informācijas sabiedrības pakalpojumā**
18. Ar lēmumu par piekļuves ierobežošanu tiešsaistes saskarnei vai saturam informācijas sabiedrības pakalpojumā paredz izpildīt iestādes norādītās darbības, ar kurām nodrošina piekļuves ierobežošanu tiešsaistes saskarnei vai konkrētam saturam informācijas sabiedrības pakalpojumā.
19. Lēmumu par piekļuves ierobežošanu tiešsaistes saskarnei vai saturam informācijas sabiedrības pakalpojumā paziņo informācijas sabiedrības pakalpojumu sniedzējam (lēmuma adresātam) elektroniskā veidā. Ja tiešsaistes saskarnes valdītājs vai satura veidotājs vai publicētājs informācijas sabiedrības pakalpojumā ir trešā persona un ir zināma tā elektroniskā pasta adrese, lēmumu par piekļuves ierobežošanu tiešsaistes saskarnei vai saturam informācijas sabiedrības pakalpojumā nosūta informācijai tiešsaistes saskarnes valdītājam vai satura veidotājam vai publicētājam uz elektroniskā pasta adresi.
20. Lēmumā par piekļuves ierobežošanu tiešsaistes saskarnei vai saturam informācijas sabiedrības pakalpojumā norāda šādu informāciju:
	1. informāciju, kas raksturo piekļuvi tiešsaistes saskarnei vai saturam pret kuru ir vērsts lēmums par tiešsaistes saskarnes vai satura ierobežošanu informācijas sabiedrības pakalpojumā;
	2. informāciju, kas ļauj identificēt attiecīgo tiešsaistes saskarni vai saturu informācijas sabiedrības pakalpojumā;
	3. tiesiskā pienākuma teritoriālo darbību;
	4. datumu no kura lēmums ir izpildāms.
21. Lēmumu par piekļuves ierobežošanu tiešsaistes saskarnei vai saturam informācijas sabiedrības pakalpojumā izpilda trīs darbdienu laikā no tā paziņošanas dienas līdz brīdim, kad iestāde, kas pieņēma šo lēmumu, paziņo par citu lēmumu ar ko maina iepriekšējā lēmumā norādītos tiesiskos pienākumus.
22. Iestāde, kas pieņēma lēmumu par piekļuves ierobežošanu tiešsaistes saskarnei vai saturam informācijas sabiedrības pakalpojumā , ir tiesīga publiskot šo lēmumu pēc tā paziņošanas informācijas sabiedrības pakalpojumu sniedzējam.

Ministru prezidents  A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs

Vīza: Valsts sekretāra p.i.,

Valsts sekretāra vietnieks E. Šaicāns